**ПРЕГЛЕД ОДРЕДАБА ЗАКОНА О УСТАВНОМ СУДУ**

**КОЈЕ СЕ МЕЊАЈУ, ОДНОСНО ДОПУЊУЈУ**

~~Члан 14.~~

~~Судији Уставног суда престаје дужност испуњењем општих услова за старосну пензију.~~

~~Изузетно од става 1. овог члана, Уставни суд може, због рада на започетим предметима, судији продужити радни век до окончања предмета на којима је био ангажован, а најдуже до истека времена на које је изабран, односно именован, уз његову сагласност.~~

~~О испуњењу услова за старосну пензију судије, председник Уставног суда обавештава овлашћеног предлагача за избор, односно именовање и Народну скупштину, најкасније шест месеци пре испуњења услова.~~

~~У случају из става 3. овог члана овлашћени предлагач је дужан да покрене поступак за престанак дужности судије Уставног суда.~~

~~Ако Народна скупштина не донесе одлуку о престанку дужности судије који је испунио услове за старосну пензију, том судији дужност престаје даном испуњења услова, а то се констатује решењем које доноси председник Уставног суда.~~

ЧЛАН 14.

СУДИЈИ УСТАВНОГ СУДА ПРЕСТАЈЕ ДУЖНОСТ КАД НАВРШИ 65 ГОДИНА ЖИВОТА И 45 ГОДИНА СТАЖА ОСИГУРАЊА.

О ИСПУЊЕЊУ УСЛОВА ИЗ СТАВА 1. ОВОГ ЧЛАНА, ПРЕДСЕДНИК УСТАВНОГ СУДА ОБАВЕШТАВА ОВЛАШЋЕНОГ ПРЕДЛАГАЧА ЗА ИЗБОР, ОДНОСНО ИМЕНОВАЊЕ И НАРОДНУ СКУПШТИНУ НАЈКАСНИЈЕ ШЕСТ МЕСЕЦИ ПРЕ ИСПУЊЕЊА УСЛОВА.

У СЛУЧАЈУ ИЗ СТАВА 2. ОВОГ ЧЛАНА ОВЛАШЋЕНИ ПРЕДЛАГАЧ ЈЕ ДУЖАН ДА ПОКРЕНЕ ПОСТУПАК ЗА ПРЕСТАНАК ДУЖНОСТИ СУДИЈЕ УСТАВНОГ СУДА.

АКО НАРОДНА СКУПШТИНА НЕ ДОНЕСЕ ОДЛУКУ О ПРЕСТАНКУ ДУЖНОСТИ СУДИЈЕ УСТАВНОГ СУДА КОЈИ ЈЕ ИСПУНИО УСЛОВЕ ИЗ СТАВА 1. ОВОГ ЧЛАНА, ТОМ СУДИЈИ УСТАВНОГ СУДА ДУЖНОСТ ПРЕСТАЈЕ ДАНОМ ИСПУЊЕЊА УСЛОВА, А ТО СЕ КОНСТАТУЈЕ РЕШЕЊЕМ КОЈЕ ДОНОСИ ПРЕДСЕДНИК УСТАВНОГ СУДА.

Члан 82.

Уставна жалба може се изјавити против појединачног акта или радње државног органа или организације којој је поверено јавно овлашћење, а којима се повређују или ускраћују људска или мањинска права и слободе зајемчене Уставом, ако су исцрпљена или нису предвиђена друга правна средства или је законом искључено право на њихову судску заштиту.

ИЗУЗЕТНО ОД СТАВА 1. ОВОГ ЧЛАНА УСТАВНА ЖАЛБА МОЖЕ СЕ ИЗЈАВИТИ И АКО НИСУ ИСЦРПЉЕНА ПРАВНА СРЕДСТВА АКО ЈЕ ПОДНОСИОЦУ УСТАВНЕ ЖАЛБЕ ПОВРЕЂЕНО ПРАВО НА СУЂЕЊЕ У РАЗУМНОМ РОКУ У СТЕЧАЈНИМ И ИЗВРШНИМ ПОСТУПЦИМА КОЈИ СЕ ВОДЕ РАДИ НАМИРЕЊА ПРИЗНАТИХ ИЛИ УТВРЂЕНИХ ПОТРАЖИВАЊА У КОЈИМА ЈЕ СТЕЧАЈНИ, ОДНОСНО ИЗВРШНИ ДУЖНИК ПРЕДУЗЕЋЕ СА ВЕЋИНСКИМ ДРУШТВЕНИМ ИЛИ ДРЖАВНИМ КАПИТАЛОМ.